सीधी बात
धमेंद्र शर्मा, जिला शिक्षा अधिकारी, भोपाल
गांधी नगर स्थित मॉडल स्कूल के नाम में भ्रम की वजह से बच्चे समय पर परीक्षा में नहीं पहुंच पाए?
हां, कुछ बच्चे देरी से आए थे। लेकिन हमने सभी को परीक्षा में बैठने की इजाजत दी है।
इस बारे में जानकारी थी तो कोई विज्ञप्ति जारी क्यों नहीं कराई गई?
उ. हमने एक महीने पहले रोल नंबर जारी कर दिए थे। इस बारे में सभी फॉरवर्डिंग ऑफिसर को बता दिया गया था।
तीन दिन में 100 बच्चे अनुपस्थित रहे हैं। आपने बच्चों को क्यों नहीं बताया?
यह विद्यार्थी प्राइवेट परीक्षा दे रहे थे। प्राइवेट बच्चों की अनुपस्थिति की संख्या अधिक ही रहती है।
जिस स्थान पर स्कूल है, वहां कोई बोर्ड क्यों नहीं लगाया?
ऐसा होना तो नहीं चाहिए। पहले दिन ही मैंने केंद्राध्यक्ष को इस बारे में बता दिया था कि सड़क किनारे जानकारी का बोर्ड लगवाएं। साथ ही तीर के निशान के साथ समझाएं भी। गफलत हुई है तो मैं जानकारी मंगवाता हूं।
सागर उपराले, छात्र
मंथन, छात्र
दो दिन पहले फंदा गए थे
हम दो दिन पहले ही फंदा चले गए थे, इसलिए परेशान नहीं होना पड़ा। लेकिन बहुत सारे पैरेंटस व परीक्षार्थी परेशान हुए हैं।  इंद्राणी, अभिभावक
हम भटकते हुए आ गए
मैं जेके रोड क्षेत्र में रहता हूं और पाैने आठ बजे अपनी बेटी को लेकर फंदा पहुंच गया था। वहां पता चला कि स्कूल तो गांधी नगर में है। तब भागते हुए यहां आए। हमने जिस स्कूल से फॉर्म भरा था, वहां भी नहीं बताया गया।  विट्ठल राव, अभिभावक
इसलिए बना हुअा है भ्रम
शासन की योजना के अनुसार हर ब्लॉक में एक मॉडल स्कूल शुरू किया गया है। भोपाल के फंदा गांव में भी एक स्कूल शुरू किया जाना था। वहां जगह नहीं मिलने के कारण इसे गांधी नगर में शुरू कर दिया गया। लेकिन स्कूल के नाम में आज भी फंदा शब्द जुड़ा हुआ है। इस कारण हर बार छात्रों में भ्रम बना रहता है।
तीसरे पेपर में भी नहीं हुआ सुधार
इस स्कूल में 1 मार्च को 12वीं हिंदी, 2 को 10वीं संस्कृत और 3 को 12वीं अंग्रेजी का पेपर हो चुका है। इस दौरान पहले दिन 48, दूसरे दिन 34 और तीसरे दिन 9 विद्यार्थी परीक्षा केंद्र नहीं पहुंच सके। मौके पर मिले अभिभावकों ने बताया कि केंद्र ढूंढने के लिए बच्चे भटकते रहे। देरी हो जाने की वजह से परीक्षा नहीं दे पाए।
भोपाल डीबी स्टार
मंथन ने बताया कि काफी ढूंढने के बाद इस परीक्षा केंद्र तक पहुंच पाया हूं। भारी मान-मनौव्वल के बाद मुझे परीक्षा देने की इजाजत दी गई। लेकिन इस भाग-दौड़ में डेढ़ घंटे का समय खराब हो गया। परीक्षा केंद्र पर मौजूद शिक्षकों ने मुझे अतिरिक्त समय देने साफ इंकार कर दिया। उनका कहना था कि यह उसकी गलती है।
ऐसा ही कुछ हुआ बैतूल निवासी सागर उपराले के साथ। वह करीब 8.15 बजे टीटी नगर स्थित मॉडल हायर सेकंडरी पहुंच गए। वहां दीवान नामक कर्मचारी ने उन्हें बताया कि यह स्कूल तो गांधी नगर में है। तब वे ऑटो पकड़कर गांधी नगर पहुंचे। यहां भी स्कूल का बोर्ड कहीं टंगा नहीं था। काफी पूछताछ के बाद पता चला कि यह स्कूल कुष्ठ रोग केंद्र के पीछे है। यह सब करने में उनके 30 मिनट बेकार हो गए। ऐसा अमन व सागर ही नहीं, बल्कि गांधी नगर स्थित मॉडल स्कूल में पेपर देने आए अधिकांश विद्यार्थियों के साथ हुआ।
डीबी स्टार ने इसका कारण जानने के लिए पड़ताल की तो पता चला कि स्कूल के नाम की वजह से गफलत हुई। दरअसल गांधी नगर स्थित मॉडल स्कूल के नाम के आगे ‘फंदा’ लिखा हुआ है। इस कारण छात्र फंदा पहुंच जाते हैं। जो छात्र इंटरनेट पर सर्च करते हैं, उन्हें टीटी नगर मॉडल स्कूल का पता मिलता है तो वे वहां पहुंच जाते हैं। नाम के कारण हो रही इस गड़बड़ी की जानकारी शिक्षा विभाग के तमाम अफसरों को थी। लेकिन उन्होंने इस भ्रम को दूर करने की कोई कोशिश नहीं की।
पहले रोल नंबर जारी कर दिए थे
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva